**Жекеменшік мектептерді қаржыландыру мәселелері жөніндегі кеңестің хаттамасы**

Астана қаласы № 2025 жылғы 3 қазан

**Қазақстан Республикасының**

**Премьер-Министрі Бектенов О.А.**

Қатысқандар: тізім бойынша

**Жекеменшік мектептерді қаржыландырудың проблемалық мәселелері туралы**

*(Бектенов, Қойшыбаев, Жұманғарин, Такиев, Сүлейменова, Бейсенбекұлы)*

1. Облыстардың, Астана, Алматы және Шымкент қалаларының әкімдері **бір күндік мерзімде** жергілікті бюджет қаражаты есебінен орта білім беруге мемлекеттік білім беру тапсырысы орналастырылған жекеменшік мектептерді қосымша қаржыландыруды қамтамасыз етсін.

2. Қаржы министрлігі:

1) Оқу-ағарту, Ғылым және жоғары білім министрліктерімен бірлесіп «Қаржы орталығы» АҚ акцияларының мемлекеттік пакетін иелену және пайдалану құқығын Қаржы министрлігіне беруді қамтамасыз етсін;

2) 2024 жылы және 2025 жылдың өткен кезеңінде мемлекеттің бюджет қаражаты мен активтерін пайдалану бойынша «Қаржы орталығы» АҚ-да мемлекеттік аудитті жүргізсін.

3. Оқу-ағарту министрлігі Қаржы, Ұлттық экономика министрліктерімен және басқа да мүдделі мемлекеттік органдармен бірлесіп:

1) жаңа жекеменшік мектептерді қаржыландырудың нақты қажеттілігін айқындасын, оның қорытындысы бойынша орта білімге мемлекеттік білім беру тапсырысын орналастыру үшін жекеменшік мектептерден өтініштер қабылдау туралы шешім қабылдасын;

2) орта білім беру ұйымдары арасында балаларды ауыстыру бөлігінде бастауыш, негізгі орта және жалпы орта білімнің жалпы білім беретін оқу бағдарламаларын іске асыратын білім беру ұйымдарына қабылдаудың үлгілік қағидаларына өзгерістер енгізсін *(Қазақстан Республикасы Білім және ғылым министрінің 2018 жылғы 12 қазандағы № 564 бұйрығы)*;

3) жекеменшік мектептерде орта білім беруге мемлекеттік білім беру тапсырысын орналастыру бойынша құзыреттерді жергілікті атқарушы органдарға беру бөлігінде заңнамаға түзетулер әзірлесін және Үкіметке енгізсін.

4. Осы хаттаманың орындалуын бақылауды өзіме қалдырамын.

**Қазақстан Республикасының**

**Премьер-Министрі О. Бектенов**